Jan Christian Vestre

Jan Christian Vestre (født 1986) er en norsk jurist og politiker (Ap) som er helse- og omsorgsminister i Jonas Gahr Støres regjering siden 19. april 2024. Han har tidligere vært næringsminister i samme regjering. Før han gikk inn i regjering var han administrerende direktør i den norske møbelprodusenten Vestre AS.

Vestre har bodd i Oslo siden har var ett og et halvt år gammel og gikk på Berg videregående skole. Vestre er utdannet jurist fra Universitetet i Oslo. Han ble i 2019 utnevnt til Norges beste vekstskaper i den internasjonale konkurransen «EY Entrepreneur Of The Year», og i 2020 ble han kåret til årets bærekraftsleder av E24. 

Vestre overlevde massedrapet på Utøya. Han har tidligere vært styreleder for gjenreisningen av Utøya etter terrorangrepene i Norge 2011 (2013–2017), politisk rådgiver for nærings- og handelsminister Trond Giske i Jens Stoltenbergs andre regjering (2013), politisk rådgiver i Arbeiderpartiets stortingsgruppe (2010–2012), sentralstyremedlem i Arbeidernes ungdomsfylking (AUF) (2010–2012), leder av Utdanningspolitisk forum i Oslo Arbeiderparti (2008–2015), leder av den nasjonale Elevorganisasjonen (2006–2007) og medlem av det regjeringsoppnevnte utvalget for fag- og yrkesopplæring (2007–2008).

Den 5. mai 2023 ble han valgt til nestleder i Arbeiderpartiet.

 Referanser 

 Eksterne lenker 


Kategori:Statsråder i Regjeringen Støre
Kategori:Ap-statsråder
Kategori:Politiske rådgivere i Regjeringen Stoltenberg II
Kategori:Politiske rådgivere fra Arbeiderpartiet
Kategori:Tillitsvalgte i AUF
Kategori:Personer fra Haugesund kommune
Kategori:Norske foreningspersoner
Kategori:Norske næringslivsledere
Kategori:Norske jurister
Kategori:Norske næringsministre
Kategori:Norske helseministre
Kategori:Overlevende etter massedrapene på Utøya i 2011